Síðast uppfært : 13 Janúar 2020 klukkan 16:02 Við ráðleggjum íbúum höfuðborgarsvæðisins að vakna aðeins fyrr heldur en venjulega í fyrramálið og byrja daginn á því að athuga með veður og færð . Lægðirnar hafa verið í banastuði hér undanfarið og því er betra að hafa varan á sér . Færðin gæti verið erfið , umferðin þung og því væri jafnvel gott að leggja fyrr af stað en venjulega . Förum varlega , sköfum vel af öllum rúðum og ökum með kveikt á öllum ljósum . Muna svo að taka tilitsemina og þolinmæðina með sér áður lagt er af stað .